ระเบียบคณะกรรมการกองทุนการออมแห่งชาติระเบียบคณะกรรมการกองทุนการออมแห่งชาติว่าด้วยค่าตอบแทนสำหรับผู้ช่วยปฏิบัติงานให้กองทุนพ.ศ. ๒๕๖๐[๑] โดยที่เป็นการสมควรให้กำหนดระเบียบคณะกรรมการกองทุนการออมแห่งชาติว่าด้วยค่าตอบแทนสำหรับผู้ช่วยปฏิบัติงานให้กองทุนการออมแห่งชาติเพื่อสนับสนุนการดำเนินงานของกองทุนการออมแห่งชาติให้เป็นไปด้วยความเรียบร้อยอาศัยอำนาจตามความในมาตรา ๑๐ และมาตรา ๒๐ (๑)แห่งพระราชบัญญัติกองทุนการออมแห่งชาติ พ.ศ. ๒๕๕๔ประกอบกับมติคณะกรรมการกองทุนการออมแห่งชาติ ในการประชุมครั้งที่ ๓/๒๕๖๐เมื่อวันที่ ๓๐ มีนาคม พ.ศ. ๒๕๖๐ คณะกรรมการกองทุนการออมแห่งชาติ จึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกองทุนการออมแห่งชาติว่าด้วยค่าตอบแทนสำหรับผู้ช่วยปฏิบัติงานให้กองทุน พ.ศ. ๒๕๖๐ข้อ ๒ระเบียบนี้ให้ใช้บังคับตั้งแต่วันที่ ๑ เมษายน พ.ศ. ๒๕๖๐ เป็นต้นไปข้อ ๓ ในระเบียบนี้กองทุน หมายความว่ากองทุนการออมแห่งชาติคณะกรรมการ หมายความว่าคณะกรรมการกองทุนการออมแห่งชาติคณะอนุกรรมการ หมายความว่าคณะอนุกรรมการที่แต่งตั้งขึ้นโดยคณะกรรมการตามพระราชบัญญัติกองทุนการออมแห่งชาติพ.ศ. ๒๕๕๔เลขาธิการ หมายความว่า เลขาธิการคณะกรรมการกองทุนการออมแห่งชาติพนักงาน หมายความว่าพนักงานของกองทุนการออมแห่งชาติซึ่งไม่รวมถึงเลขาธิการและรองเลขาธิการด้านการลงทุนลูกจ้าง หมายความว่าลูกจ้างของกองทุนการออมแห่งชาติผู้ช่วยปฏิบัติงานให้กองทุนหมายความว่า บุคคลภายนอกซึ่งได้รับการแต่งตั้ง หรือการขอความร่วมมือ ดังต่อไปนี้(๑) กรรมการหรือคณะทำงานที่คณะกรรมการให้ความเห็นชอบหรือที่เลขาธิการแต่งตั้งเพื่อปฏิบัติงานอย่างใดอย่างหนึ่งให้แก่กองทุนหรือตามความความร่วมมือระหว่างกองทุนกับหน่วยงานอื่น(๒) เลขานุการในการประชุมของกรรมการหรือของคณะทำงานตาม(๑)(๓)ผู้เข้าร่วมประชุมเพื่อชี้แจงหรือให้ข้อคิดเห็นและอื่น ๆ ตามที่คณะกรรมการคณะอนุกรรมการ หรือเลขาธิการขอความร่วมมือให้มาปฏิบัติงานอย่างใดอย่างหนึ่งให้กับกองทุนข้อ ๔ให้เลขาธิการเป็นผู้รักษาการตามระเบียบนี้ รวมทั้งให้มีอำนาจตีความ และวินิจฉัยชี้ขาดปัญหาที่เกิดจากการปฏิบัติตามระเบียบนี้กรณีจำเป็นที่ไม่อาจปฏิบัติตามระเบียบนี้หรือต้องเบิกจ่ายค่าตอบแทนนอกเหนือจากอัตราที่กำหนดไว้ในระเบียบนี้ให้เลขาธิการขอความเห็นชอบต่อคณะกรรมการหมวด ๑บททั่วไป ข้อ ๕ผู้ช่วยปฏิบัติงานให้กองทุนที่มีสิทธิได้รับค่าตอบแทนการปฏิบัติงานตามบัญชีอัตราค่าตอบแทนท้ายระเบียบนี้ มีดังต่อไปนี้(๑)ผู้ช่วยปฏิบัติงานให้กองทุนที่คณะกรรมการให้ความเห็นชอบหรือที่เลขาธิการแต่งตั้งเป็นประธานกรรมการ กรรมการ ประธานคณะทำงาน คณะทำงานที่ปรึกษา เลขานุการ หรือผู้ช่วยเลขานุการ(๒) ผู้ช่วยปฏิบัติงานให้กองทุนที่คณะกรรมการคณะอนุกรรมการ หรือเลขาธิการเชิญเข้าร่วมประชุมเพื่อชี้แจงหรือให้ข้อคิดเห็นและอื่น ๆ ในการประชุมร่วมกับคณะกรรมการ คณะอนุกรรมการหรือที่เลขาธิการขอความร่วมมือให้ปฏิบัติงานอย่างใดอย่างหนึ่งให้กองทุนตามความร่วมมือระหว่างกองทุนกับหน่วยงานอื่นข้อ ๖ การประชุมกรรมการหรือคณะทำงานที่มีสิทธิเบิกค่าตอบแทนตามบัญชีอัตราค่าตอบแทนท้ายระเบียบนี้จะต้องมีผู้เข้าร่วมประชุมอย่างน้อยกึ่งหนึ่งของคณะนั้นหมวด ๒ค่าตอบแทนของผู้ช่วยปฏิบัติงานให้กองทุนค่าเช่าที่พัก และค่าพาหนะเดินทาง ข้อ ๗ การประชุมกรรมการหรือคณะทำงานตามระเบียบนี้ ให้ได้รับค่าตอบแทนเป็นรายครั้งเฉพาะครั้งที่มาประชุมแต่รวมแล้วคณะหนึ่งให้เบิกค่าตอบแทนได้ไม่เกินเดือนละหนึ่งครั้งเว้นแต่คณะกรรมการจะมีมติกำหนดเป็นอย่างอื่นการประชุมกรรมการหรือคณะทำงานแต่ละคณะให้จ่ายค่าตอบแทนได้เพียงครั้งเดียวในหนึ่งวันข้อ ๘ให้เลขานุการมีสิทธิได้รับค่าตอบแทนไม่เกินหนึ่งคน และผู้ช่วยเลขานุการ มีสิทธิได้รับค่าตอบแทนไม่เกินสองคนกรรมการ หรือคณะทำงานผู้ใด เป็นเลขานุการหรือผู้ช่วยเลขานุการด้วยให้เบิกค่าตอบแทนได้เพียงตำแหน่งเดียวข้อ ๙ ผู้ช่วยปฏิบัติงานให้กองทุนตามข้อ๕ (๒) มีสิทธิเบิกค่าตอบแทนเป็นรายครั้ง เฉพาะครั้งที่เข้าร่วมประชุมหรือปฏิบัติงานให้กองทุนข้อ ๑๐กรณีที่มีเหตุผลและความจำเป็น ผู้ช่วยปฏิบัติงานให้กองทุนตามระเบียบนี้มีสิทธิเบิกค่าเช่าที่พักหรือค่าพาหนะสำหรับการไปเข้าร่วมประชุมหรือปฏิบัติงานให้กองทุนได้โดยให้นำระเบียบคณะกรรมการกองทุนการออมแห่งชาติว่าด้วยหลักเกณฑ์และวิธีการเกี่ยวกับค่าใช้จ่ายในการเดินทางมาบังคับใช้โดยอนุโลมและให้เลขาธิการเป็นผู้อนุมัติข้อ ๑๑ คณะกรรมการคณะอนุกรรมการ เลขาธิการ รองเลขาธิการด้านการลงทุน พนักงาน หรือลูกจ้างของกองทุนที่เข้าร่วมประชุมหรือได้รับการแต่งตั้งหรือมอบหมายจากคณะกรรมการหรือที่เลขาธิการแต่งตั้งให้ทำหน้าที่อย่างหนึ่งอย่างใดในการประชุมของกรรมการหรือคณะทำงานหรือได้รับมอบหมายให้มีหน้าที่อย่างหนึ่งอย่างใดในลักษณะเดียวกันกับผู้ช่วยปฏิบัติงานให้กองทุนไม่มีสิทธิได้รับค่าตอบแทนตามระเบียบนี้ข้อ ๑๒หลักฐานการจ่ายค่าตอบแทนให้ผู้ช่วยปฏิบัติงานให้กองทุนตามระเบียบนี้ให้เป็นไปตามแบบที่เลขาธิการกำหนดประกาศณ วันที่ ๘ พฤษภาคม พ.ศ. ๒๕๖๐สมชัย สัจจพงษ์ปลัดกระทรวงการคลังประธานกรรมการกองทุนการออมแห่งชาติ[เอกสารแนบท้าย]๑.บัญชีอัตราค่าตอบแทนผู้ช่วยปฏิบัติงานให้กองทุน(ดูข้อมูลจากภาพกฎหมาย)พิมพ์มาดา/อัญชลี/จัดทำ๒๑ กันยายน๒๕๖๐นุสรา/ตรวจ๒๓ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๙ ง/หน้า ๘/๑๙ กันยายน ๒๕๖๐